एक हफ्ते में 35 से सीधा 45 डिग्री के पार होगा तापमान; एक दिन बारिश के आसार भी
पूरे साल में सबसे अधिक गर्म नौतपा के दिन शनिवार खत्म हो गए। वेस्टर्न डिस्टरबेंस के चलते इस बार पंजाब को तपा नहीं सका। लेकिन अब पंजाब में वेस्टर्न डिस्टरबेंस का असर कम होता दिख रहा है।  Punjab Weather Forecast; Heat Warning Rain| Amritsar, Jalandhar, Ludhiana
पूरे साल में सबसे अधिक गर्म नौतपा के दिन शनिवार को खत्म हो गए। वेस्टर्न डिस्टरबेंस के चलते इस बार नौतपा पंजाब को तपा नहीं सका, लेकिन अब पंजाब में वेस्टर्न डिस्टरबेंस का असर कम होता दिख रहा है। बीते दिनों पंजाब के अधिकतर शहरों का तापमान 35 डिग्री के करीब दर्ज किया गया। आने वाले 7 दिनों में यह तापमान 45 डिग्री को क्रॉस कर जाएगा।
मौसम विभाग की तरफ से जारी किए गए आंकड़ों के अनुसार बीते 24 घंटों में पंजाब में कहीं भी बारिश रिपोर्ट नहीं की गई है। वेस्टर्न डिस्टरबेंस के दिल्ली की तरफ बढ़ जाने के बाद अब पंजाब में गर्मी बढ़ने लगी है। अगले गुरुवार तक पंजाब में तापमान 40 डिग्री के पार हो जाएगा। इतना ही नहीं, अगले रविवार तक कई शहरों का तापमान 45 डिग्री से अधिक दर्ज किया जाएगा।
एक सप्ताह में इतना अधिक तापमान में बदलाव सेहत पर असर डाल सकता है। सेहत विभाग ने भी इस दौरान अपने आप को गर्मी व सीधी धूप से बचाने की हिदायत दी है। फिलहाल शुक्रवार तक किसी भी तरह की हीट-वेव (लू) की वॉर्निंग मौसम विभाग ने जारी नहीं की है।
एक दिन बन रहे बारिश के आसार
आने वाले में लगातार गर्मी बढ़ने के आसार हैं, लेकिन इस बीच एक दिन बारिश के आसार भी बन रहे हैं। पंजाब के कुछ हिस्सों में गुरुवार तो कुछ में रविवार बारिश के आसार बन रहे हैं। लेकिन इसकी संभावनाएं काफी कम हैं। वहीं, इस बारिश से तापमान में अधिक फर्क देखने को नहीं मिलेगा।
जाने अपने शहरों का तापमान
बीते दिनों हुई बारिश के बाद अभी दिन व रात के तापमान में अधिक बढ़ोतरी देखने को नहीं मिली है। पंजाब के अधिकतर शहरों का न्यूनतम तापमान जहां 25 से 28 डिग्री के आसपास है, वहीं अधिकतम तापमान 36 डिग्री के करीब रहने का ही अनुमान है।
अमृतसर- सुबह का न्यूनतम तापमान 23.8 डिग्री दर्ज किया गया। जो सामान्य से 4 डिग्री अधिकतम था। बीते दिन से यह 2.2 डिग्री अधिक है। आज का अधिकतम तापमान 36 डिग्री के करीब रहने का अनुमान है।
जालंधर- सुबह का न्यूनतम तापमान 23 डिग्री के करीब दर्ज किया गया है। वहीं आज का अधिकतम तापमान 37 डिग्री तक पहुंच सकता है।
लुधियाना- न्यूनतम तापमान 24.4 डिग्री दर्ज किया गया। यह बीते दिन से 2.4 डिग्री अधिक है, लेकिन सामान्य से यह तापमान अभी भी 2 डिग्री कम है। आज का अधिकतम तापमान 36 डिग्री के करीब रहने का अनुमान है।
